קלע דוד

קלע דוד (באנגלית: David's Sling, נקראה בעבר שרביט קסמים) היא מערכת ליירוט רקטות, טילים לטווח בינוני־ארוך ומטוסים ללא טייס, שפותחה במשותף על ידי רפאל מערכות לחימה מתקדמות, התעשייה האווירית לישראל ואלביט מערכות הישראליות וריית'יאון האמריקאית. המערכת נמצאת בשירות צה"ל ומופעלת על ידי גדוד 66 של מערך ההגנה האווירית. המערכת בעלת טיל מיירט דו־שלבי, המתמרן במהירות, שבחרטומו מותקנות שתי מערכות איכון והכוונה – מכ"ם וחיישן אלקטרו־אופטי. בשנת 2006 זכתה רפאל במכרז לפיתוח מערכת הגנה נגד רקטות לטווחים בינוניים וארוכים (40–300 ק"מ). על מנת לאפשר מימון הפיתוח וההצטיידות העתידית מכספי הסיוע האמריקאיים, הוקמה השותפות עם חברת ריית'יאון האמריקאית. בחלק מפרסומי חברת ריית'יאון מכונה הטיל המיירט "Stunner". האיום הגובר של רקטות וטילים הביא לפיתוחן של מערכות הגנה אחדות מפני איום זה. בנוסף למערכת "קלע דוד" ליירוט רקטות לטווח בינוני וארוך, פותחו ונכנסו לשימוש מבצעי מערכת "כיפת ברזל", המשמשת ליירוט רקטות קצרות טווח, מערכת "חץ 2" ליירוט טילים בליסטיים, ומערכת "חץ 3" ליירוט טילים בליסטיים בעודם בחלל. הייעוד העיקרי של מערכת "קלע דוד" הוא לתת מענה לטילים שבידי חזבאללה ובעתיד גם לטילים גדולים יותר שבהם מצטייד חמאס. על פי הערכות מודיעיניות, בידי חזבאללה עשרות אלפי רקטות שחלקן יכולות להגיע עד גוש דן. במהלך מלחמת לבנון השנייה נחתו טילים רבים בטווח היירוט של מערכת "קלע דוד". הצפי הוא שמערכת "קלע דוד", יחד עם מערכות "מגן אור" (שבפיתוח), "כיפת ברזל", "חץ 2" ו"חץ 3", יספקו הגנה אווירית מרבית בפני איום הרקטות והטילים בהתאם לדוקטרינת מערכת ההגנה הרב-שכבתית של ישראל. בנוסף לתפקיד ההגנה מפני רקטות וטילים, מערכת "קלע דוד" החליפה גם את טילי הנ"מ MIM-23 הוק וסטינגר. לטענת המפתחים, מערכת קלע דוד תהיה מסוגלת ליירט גם טילי שיוט וכלי טיס, היות שיש לה מיירט מתמרן מהיר מאוד, שמאפשר לו להשמיד את המטרה בפגיעה ישירה, ולא רק באמצעות פיצוץ בקרבתה. ב־2016 הוקם במערך ההגנה האווירית של חיל האוויר הישראלי גדוד מבצעי ראשון המפעיל את המערכת – גדוד רם 66. ביולי 2018 התבצע שיגור מבצעי ראשון כששני מיירטים שוגרו אל עבר רקטות שנורו לכיוון ישראל מסוריה, אשר המערכת העריכה בטעות שינחתו בשטח ישראל. ב-10 במאי 2023, במסגרת מבצע מגן וחץ, ביצעה המערכת לראשונה יירוט מבצעי מוצלח של רקטה ששוגרה מרצועת עזה ויורטה מעל גוש דן. ב-25 בספטמבר וב-9 באוקטובר 2024, במהלך מלחמת חרבות ברזל, ביצעה המערכת יירוטים של טיל בליסטי מסוג "קאדר 1" אשר שוגרו מלבנון אל עבר גוש דן וחיפה. המערכת מורכבת משלושה רכיבים עיקריים: הטיל המיירט של קלע דוד – מיוצר על ידי חברת רפאל מערכות לחימה מתקדמות. מכ"ם – פותח על ידי חברת אלתא מערכות, חברה־בת של התעשייה האווירית לישראל. מערכת שליטה ובקרה, "שקד זהב" – פותחה על ידי אלישרא, מקבוצת אלביט מערכות. הטיל על כן שיגור לפני ניסוי משגר הטילים המכ"ם, מדגם EL/M-2084 MMR של אלתא מערכות בדו"ח מבקר המדינה 59א, מותח המבקר מיכה לינדנשטראוס ביקורת נוקבת על מערכת הביטחון, באשר לתהליך הבלתי תקין של קבלת ההחלטות שהובילה לפיתוח מערכת "שרביט קסמים". הדין וחשבון מזכיר את נקודות הציון הבאות בתהליך הפיתוח של המערכת: 9 בפברואר 2006 – מנכ"ל משרד הביטחון דאז אישר למפא"ת לבקש מהקונגרס האמריקני עשרות מיליוני דולרים לשנת 2007 שיועדו לפיתוח "קלע דוד". 12 בפברואר 2006 – ראש הממשלה, אהוד אולמרט, החליט, כי "בהתאם להמלצת שהב"ט (שר הביטחון) יימשך פיתוח 'שרביט קסמים'". 29 בספטמבר 2006 – הקונגרס האמריקאי אישר הקצאת 25 מיליון דולר לבדיקת היתכנות של פיתוח תוכנית "קלע דוד". 17 בדצמבר 2006 – מנכ"ל משרד הביטחון, גבי אשכנזי, אישר עשרות מיליוני ש"ח להתחלת פיתוח בהיקף מלא של "קלע דוד" בשנת 2007 במימון משותף עם האמריקאים. 17 בינואר 2007 – מנכ"ל משרד הביטחון, גבי אשכנזי, אישר למפא"ת להתחייב מול האמריקנים בנושא "קלע דוד" לשנת 2008 בהיקף כספי של עשרות רבות של מיליוני ש"ח. 1 בפברואר 2007 – שר הביטחון עמיר פרץ, הנחה את הרמטכ"ל ואת מנכ"ל משהב"ט, כי "מענה לרק"ק לטווח בינוני 'שרביט קסמים' משמעותי ונדרש לתקצוב מיידי". 3 ביולי 2007 – שר הביטחון אהוד ברק, אישר לפתח את "קלע דוד". 3 בספטמבר 2007 – הרמטכ"ל, גבי אשכנזי, אישר מאות מיליוני ש"ח ועשרות מיליוני דולרים לתוכנית רב-שנתית "תפן" לשנים 2008–2012 עבור פיתוח הטיל המיירט של "קלע דוד". יוני 2008 - המערכת נחשפה לראשונה ללקוחות בינלאומיים, בתערוכת הנשק הצרפתית יורוסאטורי, במטרה לעניין בה לקוחות זרים. 4 באפריל 2012 – ישראל ביקשה מארצות הברית 700 מיליון שקלים עבור 4 סוללות ו־300 מיליון לפרויקט "קלע דוד". בכירים בצה"ל מעריכים: במלחמה רב-חזיתית, הצבא יזדקק לעוד 12 סוללות להגנה ראויה. 25 בנובמבר 2012 – הצלחה מלאה בניסוי שנערך במערכת על ידי רפאל ומשרד הביטחון בשיתוף חברת רית'יאון האמריקאית. 20 בנובמבר 2013 – ניסוי מוצלח של כל מרכיבי המערכת, שבו מיירט שרביט קסמים שוגר בהצלחה, ביצע את כל שלבי הטיסה והשמיד את המטרה כמתוכנן. 1 באפריל 2015 – ניסוי מוצלח. בשנת 2011 ניתנה הערכה שהמערכת תיכנס לשימוש מבצעי ב־2014, והוקם בחיל־האוויר גרעין ההקמה של יחידת "שרביט קסמים", ואנשיו השתלבו בתהליך הפיתוח בתעשיות. לקראת סוף חודש נובמבר 2012 גויס הגדוד הראשון של "שרביט הקסמים" במסגרת מערך ההגנה האווירית של חיל האוויר. בפברואר 2014 החל חיל האוויר לבנות צוות לגרעין ההקמה הראשוני של המערכת, אך כעבור מספר חודשים הטיל שר הביטחון בוגי יעלון ספק בכך שתוכנס לשירות ב־2015 בשל קשיים תקציביים. ב-1 באפריל 2015 הכריזה מנהלת "חומה" במשרד הביטחון על השרביט קסמים כמבצעית, זאת בעקבות הצלחת סדרת ניסויים מוצלחים ב"שרביט קסמים" שביצעו מנהלת חומה והסוכנות האמריקנית להגנה מפני טילים, MDA, באותו יום. בניסויים השתתפו גם נציגי החברות רפאל – חברת האם של הפרויקט, ריית'יאון האמריקנית, אלביט מערכות אלישרא ואלת"א. במסגרת הניסויים שוגרו טילי אנקור שדימו את המטרה העתידית. בניסוי האחרון, לאחר שיגור טיל המטרה, גילה אותה המכ"ם והעביר את נתוניה אל מרכז ניהול הירי, אשר חישב את תוכנית ההגנה נגדה. "שרביט קסמים" שיגרה בהצלחה טיל מיירט, שעבר את כל שלבי הטיסה והשמיד את המטרה כמתוכנן. ב-21 בדצמבר 2015 ערכה מערכת הביטחון סדרת ניסויים מסכמת במערכת "שרביט קסמים", שבה המערכת יירטה את כל האיומים ששוגרו לעברה בהצלחה מלאה. בפברואר 2016 החל מערך ההגנה האווירית של צה"ל בקליטת המערכת וביולי הפך הגדוד למבצעי. בינואר 2017 נערכה סדרת ניסויים נוספת, שהסתיימה בהצלחה. ב-20 במרץ ערכה ניסוי מבצעי מוצלח כחלק מקליטת המערכת. ב-2 באפריל 2017 הושלמה קליטת המערך במערך ההגנה האווירית והיא הוכרזה כמבצעית. במרץ 2019 דווח בתקשורת על ניסוי מוצלח בגרסה עתידית מתקדמת. בדצמבר 2020 התרחשה סדרת ניסויים שהסתיימה בשני יירוטים מוצלחים. ב־23 ביולי 2018 נעשה השימוש המבצעי הראשון במערכת קלע דוד על ידי גדוד 66 כאשר התרעה על שיגור שני טילי קרקע-קרקע OTR-21 טוצ'קה במלחמת האזרחים בסוריה גרמה לשיגור שני טילי "קלע דוד" נגדם, מאחר שהמערכת העריכה שינחתו בישראל. בסופו של דבר הטילים הסוריים נפלו בשטח סוריה, למרות שיעדם אינו ניתן לשינוי לאחר שיגורם. כשהמיירטים היו מעל רמת הגולן הוחלט על השמדתם, אולם רק אחד מהם הושמד והשני נחת ככל הידוע בסוריה, וכנראה הועבר לרוסיה לשם בחינת הטכנולוגיה שלו. ב־10 במאי 2023, במסגרת מבצע מגן וחץ, לוחמי גדוד 66 ביצעו לראשונה יירוט מבצעי מוצלח של רקטה ששוגרה מרצועת עזה לעבר גוש דן. יומיים אחר כך, ב־12 במאי, לוחמי גדוד 66 ביצעו יירוט מבצעי מוצלח נוסף של רקטה ארוכת-טווח ששוגרה מרצועת עזה להרי ירושלים. ב-13 באוקטובר 2023 במהלך מלחמת חרבות ברזל לוחמי גדוד 66 ביצעו יירוט מוצלח לרקטה ארוכת טווח מדגם עיאש 250 ששוגרה מרצועת עזה לאזור הגליל התחתון. שברי יירוט נפלו באזור המפעלים הפטרוכימיים בקריית אתא והובילו לשריפה בשטח פתוח ובמפעל למחזור פסולת. במלחמת חרבות ברזל ביצעה "קלע דוד" עשרות יירוטים ב-100% הצלחה (נכון ל-10 בנובמבר 2023). ב-26 בפברואר 2024 לוחמי גדוד 66 ביצעו יירוט מוצלח של טיל קרקע-אוויר ששוגר מלבנון לעבר כטב"ם מסוג הרמס 450 של חיל האוויר. לאחר זמן קצר שיגר חזבאללה טיל נוסף שהפיל את הכטב"ם בלבנון. ב-14 באפריל 2024 במהלך המתקפה האיראנית על הישראל בוצע שימוש במערכת קלע דוד כחלק ממערך ההגנה והיירוט של ישראל נגד המתקפה. ב-25 בספטמבר 2024, במהלך מבצע חיצי הצפון, כחלק ממלחמת חרבות ברזל, יירטה המערכת טיל בליסטי "קאדר 1" ששוגר לראשונה מלבנון על-ידי חזבאללה לכיוון גוש דן. ב-9 באוקטובר 2024, במהלך מלחמת חרבות ברזל, ביצעה המערכת יירוט של שני טילים בליסטיים מסוג "קאדר 1" אשר שוגרו מלבנון אל עבר הכרמל. ישראל ישראל: בשירות מערך ההגנה האווירית, מופעל על ידי גדוד 66 משתמשים עתידיים: פינלנד פינלנד: בחודש אפריל 2023 אישרה פינלנד את רכישת המערכת בסכום של 316 מיליון יורו, וב-12 בנובמבר 2023, במהלך מלחמת חרבות ברזל, נחתמה העסקה בשווי של כ-1.3 מיליארד שקלים. ישראל ברק-8 – מערכת הגנה אווירית תוצרת רפאל מערכות לחימה מתקדמות והתעשייה האווירית לישראל, מותקנת על ספינות חיל הים הישראלי וחיל הים ההודי ישראל ברק MX – מערכת הגנה אווירית מודולרית תוצרת התעשייה האווירית לישראל, מותקנת על ספינות סער 6 של חיל הים הישראלי ישראל SPYDER – מערכת הגנה אווירית ארצות הברית MIM-104 פטריוט – מערכת הגנה אווירית מתקדמת תוצרת ארצות הברית רוסיה S-400 – מערכת הגנה אווירית מתקדמת תוצרת רוסיה, המקבילה לקלע דוד והפטריוט מדיה וקבצים בנושא קלע דוד בוויקישיתוף ברק רביד, יובל אזולאי, רפא"ל חשפה טיל חדש נגד טילי ה"זילזל" וה"פאג'ר", באתר הארץ, 22 בינואר 2008 חנן גרינברג, ה"שרביט" עושה קסמים: הפיתוח מהיר מהמתוכנן, באתר ynet, 31 במאי 2011 דף מידע על המערכת, באתר העמותה הישראלית להגנה בפני טילים דורון נחום, מערכת "שרביט קסמים" ביצעה ניסוי יירוט מוצלח ראשון, באתר nana10‏, 25 בנובמבר 2012 יובל אזולאי, ‏שרביט קסמים - הדור הבא של מערכת היירוט הישראלית, באתר גלובס, 14 ביולי 2014 נעמי צורף | צילום: משרד הביטחון, ‏מניפים את השרביט, באתר חיל האוויר הישראלי, 15 באפריל 2015 אמיר בוחבוט‏, שרביט קסמים תהיה "סוס העבודה" שיכה בחיזבאללה במלחמה הבאה, באתר וואלה, 17 בדצמבר 2015 ניר דבורי, ‏"טיל קטלני, אין כמוהו בעולם", באתר ‏מאקו‏, 21 בדצמבר 2015 ניסוי מסכם של מערכת "שרביט קסמים", באתר יוטיוב טל גלעדי, ‏אמרו מעכשיו: "קלע דוד" במקום "שרביט קסמים", באתר חיל האוויר הישראלי, 2 במרץ 2016 אמיר בוחבוט‏, נשק יום הדין, באתר וואלה, 18 באפריל 2018 ניצן סדן, זה כל הקסם: 10 דברים שלא ידעתם על טיל "קלע דוד", באתר כלכליסט, 23 ביולי 2018 שירלי אבידור, ‏מוכנים ליירט, באתר חיל האוויר הישראלי, 1 במאי 2023 מערכת פז, ‏בעקבות מבצע מגן וחץ: "קלע דוד" אומץ כשם רשמי של המערכת, באתר ‏מאקו‏, 11 ביוני 2023 לילך שובל ונטע בר, נחתמה עסקת מכירת "קלע דוד" לפינלנד, באתר ישראל היום, 12 בנובמבר 2023 יובל אזולאי, "אני לא רוצה לדמיין איך 7 באוקטובר היה נראה ללא מערכות ההגנה האוויריות", באתר כלכליסט, 26 בפברואר 2024 דין שמואל אלמס, ‏מערכת היירוט קלע דוד עשתה היסטוריה וזוכה להתעניינות בעולם, באתר גלובס, 25 בספטמבר 2024 דין שמואל אלמס, ‏2 מיליון דולר ליירוט: המהנדסת של פרויקט החץ מספרת על מאחורי הקלעים, באתר גלובס, 15 בנובמבר 2023. יוסי יהושוע, אלישע בן קימון, יירוט מבצעי ראשון אי פעם: "שרביט קסמים" שוגרה מול הרקטה לת"א, באתר ynet, 10 במאי 2023 טל גלעדי, ‏אמרו מעכשיו: "קלע דוד" במקום "שרביט קסמים", באתר חיל האוויר הישראלי, 2 במרץ 2016 רוני קולמן, ‏גדוד 66 חוגג יובל, באתר חיל האוויר הישראלי, 1 בנובמבר 2021 https://fas.org/sgp/crs/mideast/RL33222.pdf אלון בן דוד, "תרחיש פיקוד העורף לעימות עם חזבאללה: יותר מ־1,000 רקטות מדי יום", באתר חדשות 10, 31 במרץ 2015 יובל אזולאי, ‏שרביט קסמים - הדור הבא של מערכת היירוט הישראלית, באתר גלובס, 14 ביולי 2014 אודי עציון, עצבים מברזל: הצצה למפעל המסווג שממשיך לייצר טילים גם בימי קורונה, באתר ynet, 30 באפריל 2020 אחיה ראב"ד, איתי בלומנטל, קובי נחשוני, איתמר אייכנר, יואב זיתון ודניאל סלאמה, האזעקות בצפון: שיגור מבצעי ראשון ל"קלע דוד", באתר "ידיעות אחרונות", 23 ביולי 2018 יואב זיתון, יעל צ'כנובר, ליאור בן ארי, לראשונה אי-פעם: ירי מלבנון לגוש דן, באתר ynet, 25 בספטמבר 2024. מבקר המדינה, תהליך קבלת ההחלטות לפיתוח ולהצטיידות במערכות להגנה אקטיבית כנגד רקטות קרקע־קרקע (רק"ק), דו"ח שנתי 59א לשנת 2008, 2 במרץ 2009, עמ' 5–38 סיון גזית, ‏ארה"ב וישראל בתוכנית חדשה להגנה מפני טילים בליסטיים קצרי־טווח, באתר חיל האוויר הישראלי עמוס הראל, הרמטכ"ל אישר: מערך היבשה יחוזק במאות נגמ"שים, באתר TheMarker‏, 3 בספטמבר 2007 יובל אזולאי, הרכב ללא נהג שיסייר לאורך גדר המערכת, באתר הארץ, 17 ביוני 2008 יואב זיתון, הצלחה בניסוי ל'שרביט קסמים': הגנה מחיזבאללה, באתר ynet, 25 בנובמבר 2012 מתן חצרוני, כתב חדשות 2 באינטרנט, ‏ניסוי מוצלח של מערכת "שרביט קסמים" להגנה מטילים, באתר ‏מאקו‏, 20 בנובמבר 2013 שירות הידען, ‏ניסויים מוצלחים למערכת היירוט שרביט קסמים, באתר "הידען", 2 באפריל 2015 טל מיכאל, ‏"ישראל היא מעצמת חלל", באתר חיל האוויר הישראלי, 1 בדצמבר 2011 מיכל ויסברוד, ‏"הוקם גרעין ההקמה של יחידת שרביט הקסמים", באתר חיל האוויר הישראלי, 30 בנובמבר 2011 גויסו חיילי הגדוד הראשון של "שרביט הקסמים", באתר חדשות ישראל (הקישור אינו פעיל, 23.07.2018) מערכת IsraelDefense, הכנות ראשונות לקליטת "שרביט קסמים", באתר nrg‏, 3 בפברואר 2014 רפי ג'רבי, יעלון: לא בטוח שנוכל להצטייד ב"שרביט קסמים" בשנה הבאה, באתר מעריב השבוע, 20 במאי 2014 אור הלר, ניסוי מוצלח: שרביט קסמים יירט "רקטה של חזבאללה", באתר nana10‏, 1 באפריל 2015 יוחאי עופר, "ברמה של מדע בדיוני": הושלם פיתוח "שרביט קסמים", באתר nrg נועם אמיר, ‏לקראת קליטת המערכת: צה"ל הקים את גדוד קלע דוד להפעלת שרביט קסמים, באתר מעריב אונליין, 13 ביולי 2016 יואב זיתון, ניסוי ל"שרביט קסמים": יירטה טילים במשקל מאות ק"ג, באתר ynet, 25 בינואר 2017 חזק יותר, מדויק יותר: צפו במערכת "קלע דוד" בפעולה, באתר צה"ל, 20 במרץ 2017 הדס לבב, מערכת "קלע דוד" בדרך למבצעיות, באתר חיל האוויר הישראלי, 20 במרץ 2017 הדס לבב, מערכת "קלע דוד" הוכרזה כמבצעית, אתר חיל האוויר הישראלי, 2 באפריל 2017, יוסי מלמן, ‏מערכת קלע דוד הפכה למבצעית: "נדבך משמעותי לעוצמתה של ישראל", באתר מעריב אונליין, 2 באפריל 2017, יואב זיתון, מערכת שרביט קסמים הוצגה: "חזון, גאון וביטחון", באתר ynet, 2 באפריל 2017 אמיר בוחבוט‏, "אבן דרך חשובה": הניסוי המוצלח של מערכת "שרביט קסמים" - תיעוד, באתר וואלה, 19 במרץ 2019 סדרת ניסויי יירוט של מערכת הנשק "קלע דוד" הסתיימה בהצלחה, אתר חיל האוויר אחיה ראב"ד, איתי בלומנטל, קובי נחשוני ויואב זיתון, האזעקות בצפון: שיגור מבצעי ראשון ל"קלע דוד", באתר ynet, 23 ביולי 2018 חדשות הלילה 23.07.18: "רשימת הדרישות של ישראל מרוסיה", סרטון באתר יוטיוב איתמר אייכנר, דיווחים: טיל ישראלי מתקדם הגיע לידי רוסיה, באתר ynet, 6 בנובמבר 2019 יירוט מבצעי ראשון של מערכת "קלע דוד", באתר צה"ל, 10 במאי 2023 אריה יואלי, ‏בפעם השנייה: רקטה יורטה על ידי מערכת "קלע דוד", באתר "סרוגים", 12 במאי 2023, אלישע בן קימון, בפעם השנייה בסבב: "קלע דוד" יירטה אחת משתי הרקטות ששוגרו לעבר י-ם, באתר ynet, 12 במאי 2023 כתבי ynet, השיגור לטווח הגדול אי פעם מעזה: קלע דוד יירטה רקטה בגליל, שריפה במפעל, באתר ynet, 13 באוקטובר 2023 אדי גל, הטיל הצפוני ביותר שחמאס שיגר: שריפה במפעל בקרית אתא מנפילת חלקי יירוט (וידאו), באתר mynet‏ קריות, 13 באוקטובר 2023 אמיר בוחבוט‏, 100 אחוזי דיוק על עשרות יירוטים: ההישג המפואר של מערכת קלע דוד, באתר וואלה, 10 בנובמבר 2023 יואב זיתון, ישראל מושקוביץ וליאור בן ארי, כטב"ם ישראלי גדול הופל בלבנון, קלע דוד יירט טיל קרקע-אוויר של חיזבאללה, באתר ynet, 26 בפברואר 2024 דין שמואל אלמס, ‏ישראל צלחה את מתקפת הטילים והכטב"מים הגדולה אי פעם. מה צפוי עכשיו?, באתר גלובס, 14 באפריל 2024. קיים טיל שיוט איראני בשם זהה (קאדר). הטיל שחזבאללה שיגר הוא טיל בליסטי. ynet - 355 ימים למלחמה, באתר ynet, 24 בספטמבר 2024 דין שמואל אלמס, ‏פגיעה בגובה של 50 ק"מ: הטיל ששוגר למרכז והיירוט, באתר גלובס, 25 בספטמבר 2024. ג'רוזלם פוסט, ‏פינלנד הודיעה: נרכוש מישראל את מערכת "קלע דוד", באתר מעריב אונליין, 6 באפריל 2023 איתי בלומנטל, באמצע המלחמה: נחתמה עסקה למכירת מערכת "קלע דוד" לפינלנד, באתר כאן – תאגיד השידור הישראלי, 12 בנובמבר 2023